पारामा चार स्वर्ण
नेपाली पारा खेलाडीले अन्तर्राष्ट्रिय पारा एथलेटिक्स च्याम्पियनसिपमा ४ स्वर्ण, २ रजत र ३ कांस्य पदक जितेका छन् । नेपालका छत्र तामाङ र हीराकुमारी खत्रीले ध्वनि टेबलटेनिसमा स्वर्ण जिते ।
काठमाडौं — नेपाली पारा खेलाडीले अन्तर्राष्ट्रिय पारा एथलेटिक्स च्याम्पियनसिपमा ४ स्वर्ण, २ रजत र ३ कांस्य पदक जितेका छन् । नेपालका छत्र तामाङ र हीराकुमारी खत्रीले ध्वनि टेबलटेनिसमा स्वर्ण जिते । सानो गौचरणमा आयोजित प्रतियोगिताको पुरुष सटपुटमा विष्णु भण्डारीले स्वर्ण, दीपक तामाङ र वीर तामाङले रजत र कांस्य जिते । डिस्कस थ्रोमा सविन थापाले रजत र जय कार्कीले कांस्य पाए । ज्याभलिन थ्रोमा सविन थापाले स्वर्ण र अर्जुन तामाङले कांस्य जितेका थिए । 